b'\n_START_ARTICLE_\nPorcisme\n_START_SECTION_\nIni\xc8\x9biativa civic\xc4\x83 \xe2\x80\x9ePorcisme - Romania furat\xc4\x83 zi de zi\xe2\x80\x9d\n_START_PARAGRAPH_\nIni\xc8\x9biativa civic\xc4\x83 intitulat\xc4\x83 \xe2\x80\x9eporcisme\xe2\x80\x9d are ca scop s\xc4\x83 monitorizeze \xc8\x99i s\xc4\x83 scoat\xc4\x83 \xc3\xaen evident\xc4\x83 ineficien\xc8\x9ba institu\xc8\x9biilor statului \xc3\xaen ceea ce prive\xc8\x99te cheltuirea banilor publici. Ideea general\xc4\x83 este de a utiliza \xc8\x99tiri, articole din ziare, anun\xc8\x9buri oficiale \xc8\x99i alte surse credibile care dezv\xc4\x83luie punctual furtul \xc8\x99i risipirea banului public. \xc8\x98tirile sunt analizate, cuantificate \xc8\x99i prezentate \xc8\x8bn fiecare zi, astfel \xc8\x8bnc\xc3\xa2t se prezint\xc4\x83 un adev\xc4\x83rat \xe2\x80\x9econtor\xe2\x80\x9d al furtului \xc8\x99i risipei din banii publici ai Rom\xc3\xa2niei. Pentru fiecare \xc8\x99tire \xc8\x8bn parte este prezentat\xc4\x83 o referin\xc8\x9b\xc4\x83 credibil\xc4\x83, iar cititorii pot accesa documentele surs\xc4\x83.\n_START_SECTION_\nImpact \xc3\xaen \xc8\x9bar\xc4\x83 \xc8\x99i \xc3\xaen str\xc4\x83in\xc4\x83tate\n_START_PARAGRAPH_\nIni\xc8\x9biativa a \xc3\xaenceput \xc3\xaen anul 2009 \xc8\x99i de atunci se actualizeaz\xc4\x83 balan\xc8\x9ba zilnic\xc4\x83. Ca urmare a acumul\xc4\x83rii sumelor furate din bugetele publice, ini\xc8\x9biativa a fost men\xc8\x9bionata \xc3\xaen publica\xc8\x9bii \xc8\x99i rapoarte prestigioase:_NEWLINE_- ziarul El Pais (Spania): articol despre cauzele reale ale austerit\xc4\x83\xc8\x9bii \xc3\xaen Romania._NEWLINE_- ziarul Curierul National (Romania): articol despre situa\xc8\x9bia financiar-bugetar\xc4\x83 a Romaniei \xc8\x99i implica\xc8\x9biile politicului._NEWLINE_- raport oficial (Bratislava-Slovacia) pentru Comisia Europeana: raport despre rolul social media in asigurarea transparentei in Europa de Est._NEWLINE_- ziarul Adev\xc4\x83rul (Romania): articol despre evolu\xc8\x9bia sumelor furate din bugetele publice ale Rom\xc3\xa2niei._NEWLINE_- emisiunea Romania Furata de pe postul Antena 1._NEWLINE_- Societatea Academic\xc4\x83 Rom\xc3\xa2n\xc4\x83, prin proiectul Rom\xc3\xa2nia Curat\xc4\x83\n_START_SECTION_\nManifestul ini\xc8\x9biativei\n_START_PARAGRAPH_\nManifestul ini\xc8\x9biativei este foarte relevant:_NEWLINE_\xe2\x80\x9eManifest \xe2\x80\x93 Porcisme_NEWLINE_Scop: Realizarea unui calcul estimativ asupra \xe2\x80\x9eRom\xc3\xa2niei furate\xe2\x80\x9d din banii publici, prin metoda porcismelor._NEWLINE_Defini\xc8\x9bie: Un porcism reprezint\xc4\x83 o fapt\xc4\x83 semnalat\xc4\x83 de c\xc4\x83tre ziare, televiziuni, agen\xc8\x9bii de \xc8\x99tiri sau site-uri de informare, prin care se presupune ca s-a furat/risipit din banul public._NEWLINE_Criterii de eligibilitate: Un porcism este eligibil pentru a fi prezentat atunci c\xc3\xa2nd \xc3\xaendepline\xc8\x99te urm\xc4\x83toarele condi\xc8\x9bii:_NEWLINE_- a fost semnalat de o surs\xc4\x83 de informare credibil\xc4\x83: ziar, televiziune, agen\xc8\x9bie de \xc8\x99tiri;_NEWLINE_- informa\xc8\x9biile sunt verosimile \xc8\x99i sunt sus\xc8\x9binute cu argumente de c\xc4\x83tre sursa \xc8\x99tirii de prezentare;_NEWLINE_- exist\xc4\x83 posibilitatea cuantific\xc4\x83rii directe \xc8\x99i imediate in bani;_NEWLINE_- banii au fost cheltui\xc8\x9bi din fonduri publice de la orice nivel: guvernamental, jude\xc8\x9bean, local. Includem \xc3\xaen categoria fondurilor publice ministere, parlament, pre\xc8\x99edin\xc8\x9bie, spitale, \xc8\x99coli, universit\xc4\x83\xc8\x9bi, prim\xc4\x83rii, agen\xc8\x9bii guvernamentale, precum \xc8\x99i intreprinderile \xc3\xaen care statul este ac\xc8\x9bionar majoritar._NEWLINE_Modalitate de calcul: Valoarea fiec\xc4\x83rui porcism va fi precizat\xc4\x83 nominal, \xc3\xaen baza datelor furnizate de sursele de informare. Eventualele conversii valutare se aplica la cursul zilei \xc3\xaen care porcismul a fost realizat sau descoperit. Eventualele rotunjiri se vor face prin sc\xc4\x83dere, astfel \xc3\xaenc\xc3\xa2t s\xc4\x83 nu exager\xc4\x83m artificial suma total\xc4\x83 a porcismelor din Romania._NEWLINE_Men\xc8\x9biuni speciale: delimitarea \xc3\xaen categoria porcismelor a faptelor semnalate nu presupune vinov\xc4\x83\xc8\x9bia persoanelor implicate. Consider\xc4\x83m c\xc4\x83 asupra (ne)vinov\xc4\x83\xc8\x9biei respectivelor persoane trebuie s\xc4\x83 se pronun\xc8\x9be doar justi\xc8\x9bia.\xe2\x80\x9d_NEWLINE_Totalul la zi al \xe2\x80\x9eporcismelor\xe2\x80\x9d poate fi vizualizat aici.'